OpenLLM-France/wikimedia huggingface dataset:
# Curs del '65

Curs del '65 (títol original: Heaven Help Us) és una pel·lícula estatunidenca de Michael Dinner, realitzat l'any 1985. Ha estat doblada al català.
La pel·lícula s'inscriu, per moments, en la mateix esperit que El Cercle dels poetes desapareguts, que triomfarà a les pantalles quatre anys més tard.

## Argument

El 1965, Michael Dunn, un adolescent de 16 anys, arriba a l'escola catòlica de St Basil de Brooklyn en la qual els seus pares l'han inscrit. Queda fortament impressionat pels elevats murs austers de St-Basil i per la rebuda glacial del director, Germà Thadeus, que fa res per distendre l'atmosfera.
De bon començament, Michael simpatitza amb un noi gras, Caesar, autèntic pou de ciència però bèstia negra de Rooney que es considera l'estrella de la classe. Tanmateix, l'hostilitat als mètodes educatius del Germà Constance, com a mínim autoritari, brutal i injust serveixen de lligam als joves, esdevenen progressivament els millors amics del món. A poc a poc, volen alliberar-se de l'autoritat i rebel·lar-se contra aquests mètodes d'un altre temps i ser l'admiració dels seus camarades de classe.

## Repartiment

* Andrew McCarthy: Michael Dunn
* Mary Stuart Masterson: Danni
* Donald Sutherland: Germà Thadeus
* John Heard: Germà Timothy
* Kevin Dillon: Rooney
* Wallace Shawn: Germà Abruzzi
* Kate Reid: l'àvia
* Malcolm Danare: Caesar
* Philip Bosco: Germà Paul

## Referències

* ↑ esadir.cat. Curs del '65. esadir.cat.
* ↑ «Heaven Help Us». The New York Times.
# Doble joc

Doble joc (títol original en anglès: Romeo Is Bleeding) és una pel·lícula policíaca d'humor negre del 1993 protagonitzada per Gary Oldman i Lena Olin, i dirigida per Peter Medak. El títol de la pel·lícula va ser agafat de la cançó de Tom Waits del mateix nom. Ha estat doblada al català.
Malgrat tenir actors estrelles (Oldman havia protagonitzat Dràcula de Bram Stoker de Francis Ford Coppola un any abans), la pel·lícula no va tenir un impacte siginificatiu a la taquilla i va rebre una reacció poc entusiasta per part de la crítica en general. Anys més tard, la pel·lícula va aconseguir l'estatus de pel·lícula de culte malgrat la seva mediocre rebuda inicial.

## Argument

Jack Grimaldi, un policia corrupte que fa favors a la màfia a canvi de grans honoraris, té una encantadora esposa, Natalie, i una adorable amant, Sheri. Creu que ho té tot, fins que una sociòpata assassina russa anomenada Mona Demarkov se'ls avança. El líder de la màfia italiana, Don Falcone, li ordena a Jack encarregar-se de Demarkov o enfrontar-se a greus conseqüències.

## Repartiment

* Gary Oldman - Jack Grimaldi
* Lena Olin - Mona Demarkov
* Annabella Sciorra - Natalie Grimaldi
* Juliette Lewis - Sheri
* Roy Scheider - Don Falcone
* Michael Wincott - Sal
* David Proval - Scully
* Will Patton - Martie
* Dennis Farina - Nick Gazzara (no surt als crèdits)
* James Cromwell - Cage
* Tony Sirico - Malacci
* Rom Perlman - Advocat de Jack
* Stephen Tobolowsky - fiscal de districte (no surt als crèdits)

## Referències

* ↑ Títol en català a Ésadir.cat
* ↑ The New York Times. Romeo Is Bleeding (en anglès). The New York Times.
# El meu any preferit

El meu any preferit (títol original: My Favorite Year) és una pel·lícula de comèdia de 1982 dirigida per Richard Benjamin que explica la història d'un jove guionista de comèdies. Protagonitzada per Peter O'Toole, Mark Linn-Baker, Jessica Harper, Joseph Bologna, Lou Jacobi, Bill Macy, Lainie Kazan, Selma Diamond, Cameron Mitchell i Gloria Stuart. O'Toole va obtenir la seva setena nominació com a millor actor als Premis Oscar per la seva interpretació. Ha estat doblada al català.

## Argument

L'estiu de 1954 el jove guionista de televisió, Benjy Stone (Mark Linn-Baker), és col·laborador en un reeixit sitcom protagonitzat per Stan "King" Kaiser (Joseph Bologna). Per a un xou porten a l'ídol de Stone, l'actor anglès Alan Swan (Peter O'Toole), una vella glòria alcoholitzada i vinguda a menys, que es presenta als enregistraments totalment embriac per la qual cosa Kaiser està disposat a prescindir de l'actor. Benjy s'ofereix a mantenir-lo sobri durant el rodatge i procurarà que l'estada d'Alan sigui satisfactòria. En la subtrama Benjy intenta una aproximació romàntica amb la seva companya de treball K. C. Downing (Jessica Harper), assessorat per Swan.
La història és narrada des de l'òptica de Benjy Stone.

## Repartiment

* Peter O'Toole: Alan Swann
* Mark Linn-Baker: Benjy Stone
* Jessica Harper: K.C. Downing
* Joseph Bologna: Stan "King" Kaiser
* Bill Macy: Sy Benson
* Ramon Sison: Rookie Carroca
* Lainie Kazan: Belle Carroca
* Lou Jacobi: Oncle Morty
* Adolph Green: Leo Silver
* Anne De Salvo: Alice Miller
* Basil Hoffman: Herb Lee
* George Wyner: Myron Fein
* Cameron Mitchell: Karl Rojeck
* Selma Diamond: Lil
* Corinne Bohrer: Bonnie
* Gloria Stuart: Mrs. Horn
* Cady McClain: Tess Swann

## Premis

La pel·lícula li va suposar a Peter O'Toole nominacions al Globus d'Or al millor actor musical o còmic i a l'Oscar al millor actor, Lainie Kazan també va ser nominada al Globus d'Or a la millor actriu secundària i la pel·lícula en la categoria de comèdia del mateix premi el 1983.

## Referències

* ↑ esadir.cat. El meu any preferit. esadir.cat.
* ↑ «My Favorite Year». The New York Times.
# El pont de Brooklyn

El pont de Brooklyn (títol original: Over the Brooklyn Bridge) és una pel·lícula estatunidenca dirigida per Menahem Golan, estrenada l'any 1984. Ha estat doblada al català.

## Argument

Alby Sherman és un home de confessió jueva amb molta ambició: de moment, té un cafè a Brooklyn, però somia de poder obrir el seu propi restaurant a Manhattan, projecte que costa molt car. Demana al seu ric oncle Benjamin de prestar-li diners. Curiosament no està contra aquesta idea, però li imposa un odiós xantatge: Alby tindrà els diners si abandona la seva amiga catòlica per casar-se amb una bonica noia jueva.

## Repartiment

* Elliott Gould: Alby Sherman
* Margaux Hemingway: Elizabeth Anderson
* Sid Caesar: oncle Benjamin
* Carol Kane: Cheryl
* Burt Young: Phil
* Shelley Winters: Becky

## Referències

* ↑ http://www.boxofficemojo.com/movies/?id=overthebrooklynbridge.htm
* ↑ esadir.cat. El pont de Brooklyn. esadir.cat.
* ↑ «Over the Brooklyn Bridge». The New York Times.
# El sopar és a les vuit

El sopar és a les vuit (títol original: Dinner at Eight) és una pel·lícula estatunidenca dirigida per George Cukor, estrenada el 1933. Està doblada al català.

## Argument

Millicent Jordan posa tot el seu temps i la seva energia a organitzar un sopar en honor de Lord i Lady Ferncliffe, sense preocupar-se pels problemes del seu marit Olivier Jordan i la seva empresa marinera a la vora de la fallida. Se segueixen així els preparatius del sopar i la galeria de personatges pintorescos convidats a la vesprada: l'antiga actriu Carlotta Vance, tocada financerament, busca vendre les seves accions; Dan Packard, arribista home de negocis, vol acaparar l'empresa d'Olivier Jordan; la seva dona, Kitty, una extravertida llaminera de xocolata, espera el seu metge, que també és el seu amant; Larry Renault, enamorat de la filla dels Jordan i actor ... El sopar es presenta ple de crisis.

## Repartiment

* Marie Dressler: Carlotta Vance
* John Barrymore: Larry Renault
* Wallace Beery: Dan Packard
* Jean Harlow: Kitty Packard
* Lionel Barrymore: Oliver Jordan
* Lee Tracy: Max Kane
* Edmund Lowe: Wayne Talbot
* Billie Burke: Millicent Jordan
* Madge Evans: Paula Jordan
* Jean Hersholt: Jo Stengel
* Karen Morley: Lucy Talbot
* May Robson: Mrs. Wendel
* Louise Closser Hale: Hattie Loomis
* Grant Mitchell: Ed Loomis

## Producció

El sopar és a les vuit va tenir èxit a la taquilla. Segons els registres de MGM, la pel·lícula va obtenir 1.398.000 dòlars als Estats Units i Canadà i 758.000 dòlars en altres llocs. El pressupost fou de 435.000 dòlars i guanyà 2.156.000 dòlars.

## Referències

* ↑ «El sopar és a les vuit». esadir.cat. [Consulta: 16 març 2024].
* ↑ David Thomson, Showman: The Life of David O. Selznick, Abacus, 1993 p 160.
* ↑ The Eddie Mannix Ledger. Margaret Herrick Library, Center for Motion Picture Study.
# Ells i elles

Ells i elles (títol original en anglès: Guys and Dolls) és una pel·lícula musical estatunidenca de Joseph L. Mankiewicz estrenada el 1955 segons la comèdia musical homònima d'Abe Burrows, Jo Swerling i Frank Loesser, creada el 1950. Ha estat doblada al català.

## Argument

A Nova York, un patró d'una sala de jocs aposta amb un jugador professional que podrà seduir una bonica missionera de l'Exèrcit de Salvació.
Tractant d'obtenir la suma, Nathan involucra a un altre jugador, Sky Masterson, i proposa un desafiament aparentment impossible, convidar a sopar a la senyoreta Sarah Brown, rígida sergent de l'Exèrcit de Salvació.
Sarah, naturalment, rebutja les galanteries de Sky, però quan aquest astutament proposa animar les oracions de la seva missió, portant una dotzena dels pecadors, ella accepta.
Miss Adelaide, promesa eterna de Nathan, canta els seus laments i la seva simpatia cap a l'home totalment involucrat amb el joc. Aconseguida la invitació a sopar, Sky força la inhibició de la noia fent-li beure Bacardi; es deixa anar una mica borratxa, però el jove no vol aprofitar-se’n d'ella, cosa que demostra un cert pes moral. En tornar a la missió, els dos descobreixen que s'han enamorat, però el seu moment romàntic es trenca quan descobreixen que les reunions d'oració de la Missió estan completament buides, tots han anat a la sala de joc de Nathan, que en l'interval donava per descomptada la seva victòria amb Sky.

## Repartiment

* Marlon Brando: Sky Masterson
* Jean Simmons: Sarah Brown
* Frank Sinatra: Nathan Detroit
* Vivian Blaine: Miss Adelaide
* Robert Keith: Tinent Brannigan
* Stubby Kaye: Nicely-Nicely Johnson
* B.S. Pully: Big Jule
* Johnny Silver: Benny Southstreet
* Sheldon Leonard: Harry the Horse
* Danny Dayton: Rusty Charlie
* George E. Stone: Society Max
* Regis Toomey: Arvide Abernathy
* Veda Ann Borg: Laverne
* Mary Alan Hokanson: Agatha, membre de la missió

## Nominacions

* 1956. Oscar a la millor direcció artística per Oliver Smith, Joseph C. Wright, Howard Bristol
* 1956. Oscar a la millor fotografia per Harry Stradling Sr.
* 1956. Oscar al millor vestuari per Irene Sharaff
* 1956. Oscar a la millor banda sonora per Jay Blackton i Cyril J. Mockridge
* 1956. Globus d'Or a la millor pel·lícula musical o còmica
* 1956. Globus d'Or a la millor actriu musical o còmica per Jean Simmons
* 1957. BAFTA a la millor pel·lícula
* 1957. BAFTA a la millor actriu estrangera per Jean Simmons

## Referències

* ↑ «Ells i elles». esadir.cat. [Consulta: 29 març 2012].
* ↑ «Guys and Dolls». The New York Times.
# Els secrets de la cosa nostra

Els secrets de la cosa nostra és una pel·lícula policíaca franco-italiana de Terence Young estrenada el 1972. És igualment coneguda amb els títols The Valachi Papers, Joe Valachi - I segreti di Cosa Nostra. Ha estat doblada al català.

## Argument

La pel·lícula comença a la penitencieria federal d'Atlanta, on un presoner envellit de nom Joseph Valachi (Charles Bronson) està empresonat per a tràfict d'heroïna. El seu cap Don Vito Genovese, padrí de la família del crim del mateix nom, també està empresonat allà. Genovese està segur que Valachi és un informador i li dona el petó de la mort. Valachi mata per error un presoner que pensa equivocadament ser al sou de Genovese. Advertit de l'error per agents federals, Valachi es converteix en un informador, el primer en la història de la màfia. Explica la història de la seva vida. La pel·lícula descriu la vida de Valachi. La d'un jove brètol que es converteix en gàngster associat a caps com Salvatore Maranzano (Joseph Wiseman). Maranzano és assassinat. Valachi declara plorant al seu enterrament, "no puc portar els morts. No puc matar éssers vius." Valachi es casa amb la filla d'un cap interpretat per Jill Ireland, la dona de Bronson a la vida real. Valachi, en la màfia, és molestat per les seves males relacions amb el seu capo, Tony Bender (Guido Léontium). Després, el seu amic Gap és castrat per un gàngster per haver tingut relacions amb la dona de Vito Genovese. El caos continua amb altres assassinats. Valachi testimonia davant un comitè Senadorial. Llavors, trastornat per haver testimoniat, intenta suïcidar-se. Però al final (segons les informacions que apareixen en sobreimpressió sobre la pantalla), sobreviu Genovese, que mor a la presó.

## Repartiment

* Charles Bronson: Joe Valachi
* Lino Ventura: Vito Genovese
* Jill Ireland: Maria Reina Valachi
* Walter Chiari: Gap
* Joseph Wiseman: Salvatore Maranzano
* Gerald S. O'Loughlin: Ryan
* Amedeo Nazzari: Gaetano Reina
* Fausto Tozzi: Albert Anastasia
* Pupella Maggio: Letizia Reina
* Angelo Infanti: Lucky Luciano
* Guido Leontini: Tony Bender
* María Baxa: Donna
* Mario Pilar: Salierno
* Franco Borelli: Buster
* Alessandro Sperli: Giuseppe "Joe the Boss" Masseria
* Natasha Chevelev: Jane
* Anthony Dawson: Investigador Federal
* Fred Valleca: Buck
* John Alarimo: Steven Ferrigno
* Steve Belloise: Winnie
* Giacomo De Michelis: Augie
* Arny Freeman: Warden
* Ron Gilbert: guardià de la prisó
* Frank Gio: Frank
* Syl Lamont: Comandant de Fort Monmouth
* Imelde Marani: Amant de Donna
* Isabelle Marchall: Mary-Lou
* Jason McCallum: Donald, el fill de Valachi
* Franco Ressel
* Sabine Sun: Jane

## Al voltant de la pel·lícula

* El guió de la pel·lícula és basat en el llibre The Valachi Papers de Peter Maas, que és el relat autobiogràfic de Joe Valachi.
* Hi ha almenys un anacronisme a la pel·lícula. En el moment d'una persecució de cotxes que té lloc a Nova York a la fi dels anys 1920, podem veure el World Trade Center a segon pla.

## Referències

* ↑ «Els secrets de la cosa nostra». esadir.cat.
* ↑ «The Valachi Papers». The New York Times.
# Em guardes un secret?

Em guardes un secret? (títol original en anglès, Can You Keep a Secret?) és una pel·lícula de comèdia romàntica indepdendent estatunidenca del 2019 dirigida per Elise Duran i protagonitzada per Alexandra Daddario i Tyler Hoechlin. Està basat en la novel·la homònima del 2003 de Sophie Kinsella, amb el guió adaptat per Peter Hutchings. S'ha doblat i subtitulat al català.
Va estar disponible a la carta a Amèrica del Nord el 13 de setembre de 2019, amb una estrena limitada als mercats estrangers, on va obtenir una taquilla total d'1,6 milions de dòlars.

## Repartiment

* Alexandra Daddario com a Emma Corrigan
* Tyler Hoechlin com a Jack Harper
* Sunita Mani com a Lissy
* Laverne Cox com a Cybill
* Kimiko Glenn com a Gemma
* Bobby Tisdale com a Doug
* Kate Easton com a Artemis
* David Ebert com a Connor Martin
* Robert King com a Casey
* Sam Asghari com a Omar
* Judah Friedlander com a Mick

## Referències

* ↑ D'Alessandro, Anthony. «Alexandra Daddario To Star & Executive Produce NY Times Bestseller 'Can You Keep a Secret?'». Deadline Hollywood, 24-07-2018. [Consulta: 7 maig 2020].
* ↑ «Em guardes un secret?». Goita què fan, ara!. [Consulta: 25 desembre 2023].
* ↑ D'Nuka, Amanda «Alexandra Daddario-Led Rom-Com 'Can You Keep a Secret?' Lands At Vertical Entertainment». Deadline Hollywood, 24-07-2019.
* ↑ «Can You Keep a Secret?». Box Office Mojo. [Consulta: 7 maig 2020].
# Fievel i el nou món

Fievel i el nou món (títol original: An American Tail) és una pel·lícula animada de 1986, produïda per la productora de Steven Spielberg, Amblin Entertainment, i dirigida per Don Bluth. Originalment distribuïda en sales el 21 de novembre de 1986, va ser la primera pel·lícula animada produïda per Universal Pictures. Ha estat doblada al català.

## Argument

Viatjant amb vaixell des de Rússia fins a la somiada Amèrica, Fievel es perd en el mar durant una feroç tempesta. Vivint després en els suburbis de Nova York, s'enfrontarà a les meravelles d'aquest estrany lloc en una apassionant recerca de la seva família.

## Repartiment
### Anglés

* Phillip Glasser: Fievel Mouskewitz
* Dom DeLuise: Tigre
* John Finnegan: Warren T. Rat
* Amy Green: Tanya Mouskewitz
* Betsy Cathcart: Tanya Mouskewitz (cançons)
* Nehemiah Persoff: Papa Mouskewitz
* Erica Yohn: Mama Mouskewitz
* Pat Musick: Tony Toponi
* Cathianne Blore: Bridget
* Madeline Kahn: Gussie Ratonheimer
* Sherry Lynn: Orfe #2
* Maryanne McGowan: Orfena
* Christopher Plummer: Henri
* Lisa Raggio: Orfe #1
* Neil Ross: Honest Juan
* Will Ryan: Cinfra
* Hal Smith: Moe

## Referències

* ↑ «Fievel i el nou món». Ésadir.cat. [Consulta: 23 octubre 2022].
* ↑ «An American Tail». The New York Times.
# Falling in love

Falling in Love (Enamorant-se) és una pel·lícula romàntica estatunidenca de 1984 dirigida per Ulu Grosbard i protagonitzada per Meryl Streep i Robert De Niro. En la versió 1985 del Premi David di Donatello, Streep va rebre el guardó a la millor actriu estrangera pel seu rol en aquesta pel·lícula.

## Argument

Mentre fan les compres per a les seves respectives famílies per Nadal l'arquitecte Frank Raftis (De Niro) i la bella artista gràfica Molly Gilmore (Streep) es creuen i confonen els seus regals de Nadal. El que comença com una amistat agradable es converteix en un romanç. Tots dos senten que el que estan fent no és correcte, són dues bones persones, que no desitgen fer mal a ningú, no obstant això s'estimen malgrat tot i de tots. Els seus matrimonis fa temps que van deixar d'existir. Però ells segueixen enamorats i no podran lluitar contra aquest amor.

## Repartiment

* Robert De Niro com Frank Raftis.
* Meryl Streep com Molly Gilmore.
* Harvey Keitel com Ed Lasky.
* Jane Kaczmarek com Ann Raftis.
* George Martin com John Trainer.
* David Clennon com Brian Gilmore.
* Dianne Wiest com Isabelle.
* Victor Argo com Victor Rawlins.
* Wiley Earl com Mike Raftis.
* Jesse Bradford com Joe Raftis.
* Chevi Colton com Elevator Woman.
* Frances Conroy com Waitress.
* James Ryan com Cashier.
* Kenneth Welsh com a Doctor.

## Llocs de rodatge

Tota la pel·lícula es desenvolupa en l'àrea metropolitana i els suburbis de Nova York. Hi ha escenes en llocs com la famosa llibreria Rizzoli, el Trump Tower, la línia de tren del riu Hudson, i el Dobbs Ferry.

## Premis i nominacions

| Premi | Data de cerimònic | Categoria | Receptor i nominat | Resultat | Ref(s) |
| Premi David di Donatello | 1985 | Millor actriu estrangera | Meryl Streep - Falling in Love | Guanyador | |
| Premis Sant Jordi de Cinematografia | 1986 | Millor actor estranger | Robert De Niro - Falling in Love | Guanyador | |

## Referències

* ↑ Denby, David «Dumbstruck» (en inglés). New York Magazine, 17, 48, 3 diciembre 1984, pàg. 141-144. ISSN: 0028-7369.
* ↑ «Premios David di Donatello 1985». filmaffinity. [Consulta: 10 setembre 2014].
* ↑ «Falling in Love Film Locations - [otsoNY.com]». onthesetofnewyork.com.
* ↑ David di Donatello Awards 1985 - Best Foreign Actress
* ↑ Fiesta dedicada al cine con motivo del 30º aniversario de los Premios Sant Jordi, La Vanguardia, 22 d'abril de 1986
# Fora l'amor

Fora l'amor (originalment en anglès: Down with Love) és una pel·lícula estatunidenca, doblada al català, dirigida per Peyton Reed el 2003.

## Argument

Nova York, 1962, i l'amor està florint entre un periodista (McGregor) i una autora de llibres feminista, Barbara Novak (Zellweger). El seu primer llibre, titulat "Fora l'amor", s'ha convertit en un model que segueixen les dones de tot el món, partint d'un principi: les dones poden gaudir del sexe sense que l'amor sigui un obstacle. Convençut que Novak és un frau i que, en el fons desitja el que qualsevol dona (amor i matrimoni), Ewan McGregor intenta desemmascarar-la, fent que s'enamori d'ell, per la qual cosa adopta la tímida personalitat de l'astronauta Zip Martin.

## Repartiment

* Ewan McGregor - Catcher Block
* Renée Zellweger - Barbara Novak
* Sarah Paulson - Vikki Hiller
* David Hyde Pierce - Peter MacMannus
* Rachel Dratch - Gladys
* Jack Plotnick - Maurice
* Tony Randall - Theodore Banner
* John Aylward - E.G.
* Warren Munson - C.B.
* Matt Ross - J.B.
* Michael Ensign - J.R.
* Timothy Omundson - R.J.
* Jeri Ryan - Gwendolyn
* Ivana Miličević - Yvette
* Melissa George - Elkie

## Banda sonora

* Down With Love - Michael Bublé & Holly Palmer
* Barbara Arrives - Marc Shaiman
* Fly Me To The Moon (In Other Words) (Count Basie i la seva Orquestra) - Frank Sinatra
* One Mint Julep - Xavier Cugat i la seva Orquestra
* For Once In My Life - Michael Bublé
* Girls Night Out - Marc Shaiman
* Everyday Is A Holiday With You - Esthero
* Kissing A Fool - Michael Bublé
* Barbara Meets Zip - Marc Shaiman
* Fly Me To The Moon (In Other Words) - Astrud Gilberto
* Love in Three Acts - Marc Shaiman
* Here's To Love - Renée Zellweger & Ewan McGregor

## Referències

* ↑ «Fora l'amor». CCMA.cat. Arxivat de l'original el 2017-12-07. [Consulta: 4 agost 2016].
* ↑ «Down with Love». The New York Times.
# Get Rich or Die Tryin'

Get Rich or Die Tryin és una pel·lícula dramàtica dirigida per Jim Sheridan, que fou estrenada als cinemes el 9 de novembre de 2005. 50 Cent, explica la seva vida adoptant un sobrenom (Marcus). Com en el cas de 8 mile, en el que el raper Eminem explica la seva vida, Tupac: Resurrection, en la que Tupac Shakur explica la seva o The Notorious B.I.G.

## Argument

En Marcus (50 Cent) després de rebre 9 trets comença a recordar la seva vida. La mare d'en Marcus, Katrina (Serena Reeder) és traficant de crack. Katrina va ser cremada a casa seva pel seu cap, Majestic (Adewale Akinnuoye-Agbaje) quan en Marcus tenia 8 anys. En Marcus va quedar-se orfe i va haver d'anar a viure amb els seus avis (Sullivan Walker i Viola Davis). Va començar a ficar-se en el món del crack amb l'ajuda de l'antic cap de la seva mare, Majestic. Comença a traficar i a guanyar respecte en els carrers de New York. Amb els diners guanyats venent droga, en Marcus es compra un Mercedes-S500. Un dia, en Marcus es retroba amb una amiga de la infància, Charlene (Joy Bryant) de la qual s'enamora bojament. Marcus fou arrestat per a portar drogues a l'escola. Passades 3 setmanes, la policia entra i registra la seva casa i troba heroïna, crack i una pistola(que havia sigut amagat a casa seva per un amic seu). Marcus és empresonat i en la presó. La seva sentència oscil·lava entre els 3-9 anys però fou retallada a 6 mesos. Un cop entra a la presó, hi ha una forta baralla a les dutxes. En aquell moment és quan en Marcus coneix a un bon amic, en Bama (terrence Howard) amb el qual començarà la seva carrera com a raper. Quan surt de la presó, deixa el món del tràfic de drogues i també la seva banda. Llavors és quan neix el seu fill, Antwan. El nom d'Antwan procedeix d'un bon amic d'en Marcus, Antwan (Ashley Walters). En Majestic va a visitar al fill d'en Marcus a l'hospital, ja que acabava de néixer. En Majestic adverteix a la Charlene (mare d'en Antwan (fill d'en Marcus)) que val més que en Marcus es disculpi d'ell. En Marcus s'enfada moltíssim amb en Majestic i en comptes de disculpar-se, escriu una cançó. Aquesta cançó comporta molta pol·lèmica fins que en Marcus rep 9 trets per un antic company seu, en Justice. En el moment en què en Marcus està estirat a terra, gairebé inconscient, el seu amic està a punt de matar-lo fins que apareix l'àvia d'en Marcus i en Justice falla el tret i dispara a en Marcus a la boca, deixant-lo totalment inconscient. Ingressa a l'hospital ón després d'una dura recuperació, comença a vendre maquetes pels barris de Nova York. Guanya tanta fama que vol donar un concert a la sala Pelham, abans de sortir a cantar en Marcus té una forta baralla amb en Majestic i en Bama acaba pegant-li un tret fins a matar-lo. La pel·lícula acaba amb el concert d'en Marcus a la sala Pelham.

## Referències

* ↑ «Get Rich or Die Tryin'». The New York Times.

## Enllaços externs

* Get Rich or Die Tryin' - Lloc web oficial